Μιχάλης Αναστασιάδης

Βιογραφικά στοιχεία

Ο λογοτέχνης και ποιητής Μιχάλης Αναστασιάδης γεννήθηκε το 1939 στη Γρανίτσα Ευρυτανίας και απεβίωσε το 2012 στην Αθήνα. Ο πατέρας του, μικρασιατικής καταγωγής, υπηρέτησε ως δάσκαλος στη Γρανίτσα, όπου νυμφεύτηκε τη Μαρία Παπαντωνίου, που ήταν συγγενής του ποιητή, πεζογράφου και δημοσιογράφου Ζαχαρία Παπαντωνίου (1877-1940) και απέκτησαν 4 παιδιά, τρία αγόρια κι ένα κορίτσι.΄Οταν πέθανε ο πατέρας του, η οικογένεια μετακόμισε στην Αμφιλοχία Αιτωλ-νίας, όπoυ ο Μιχάλης τέλειωσε τις πέντε πρώτες τάξεις του Γυμνασίου. Το 1958 η οικογένεια εγκαταστάθηκε στην Αθήνα. Εκεί ολοκλήρωσε τις γυμνασιακές και πανεπιστημιακές του σπουδές

Σπουδές και επαγγελματική εξέλιξη

.Ήταν κάτοχος δύο πτυχίων του Πάντειου Πανεπιστημίου και της νομικής του πανεπιστημίου Αθηνών. Υπηρέτησε ως έφεδρος ανθυπολοχαγός σε διάφορες μονάδες του στρατού. Υπηρέτησε στο Υπουργείο οικονομικών, σε υπηρεσίες του Γενικού Λογιστηρίου του Κράτους. Τα τελευταία χρόνια της καριέρας του υπηρέτησε στην Υπηρεσία Εντελλομένων Εξόδων του Υπουργείου Δικαιοσύνης. Κατά τη δικτατορία του Παπαδόπουλου απολύθηκε λόγω των πολιτικών του ιδεών. Δικαιώθηκε από το Συμβούλιο Επικρατείας και επανήλθε στη θέση του. Μετά τη μεταπολίτευση ήρθε σε σύγκρουση με τους ιθύνοντες του Υπουργείου Οικονομικών ( ΓΛΚ) και του κοινοποιήθηκε δυσμενής μετάθεση, για την οποία αντέδρασε με απεργία πείνας πολλών ημερών. Στο Γ.Λ.Κ συνδικαλίστηκε με αξιοπρέπεια και σεβασμό προς τους συναδέλφους του. Υπήρξε τίμιος ,ηθικός και ευθύς.Στις παρέες ήταν πολύ ευχάριστος με μοναδικό χιούμορ. Αναγνώριζε τις αξίες και πάντοτε υποστήριζε τους νέους συναδέλφους του. Οι ομιλίες του τόσο στο συνδικαλιστικό πεδίο ,όσο και στην φιλολογική αίθουσα του Παρνασσού, όπου μίλησε για τον Ζαχαρία Παπαντωνίου, ήταν σημαντικές. Τα γραπτά του κείμενα δημιουργούσαν αίσθηση!΄Ηταν μέλος της εταιρίας Ελλήνων λογοτεχνών από το 1960.

Το λογοτεχνικό του έργο

Ως ποιητής πρωτοεμφανίστηκ το 1960, δημοσιεύοντας ποιήματά του σε διάφορα λογοτεχνικά περιοδικά. Η πρώτη του ποιητική συλλόγή με τίτλο "Η Πρώτη ΄Ανοιξη" δημοσιεύτηκε το 1961 (επανέκδοση Λευκωσία 1970). Το 1962 δημοσιεύει την ποιητική συλλογή΄"Η Δεύτερη ΄Ανοιξη" η οποία επανεκδόθηκε το 1972, τύποις Ασκληπιός.΄Εκτοτε δημοσιεύτηκαν οι ποιητικες του συλλογές: Κούλα, Εωσφόρος - Καταραμένοι ΄Αγγελοι ( Λευκωσία 1971), Ακροκόρινθος, Γκουεβάρα, ΄Ερη, Το μαστίγιο, Ελεγεία του χωρισμού, Ακροκέραμα.
Το 1978 δημοσιεύεται από τις εκδόσεις "Δρυμός" η ποιητική του αφιέρωση στο συμπατριώτη και συγχωριανό του Στέφανο Γρανίτσα (1880-1915) με τίτλο: Τραγούδι στον τάφο του Στέφανου Γρανίτσα. Το 1984 εκδίδει την ποιητική του συλλογή: "Ειδήσεις". Εκδόσεις "Δρυμός"
Απόσπασμα από τη συλλογή "Δεύτερη ΄Ανοιξη"
Στιγμές αξέχαστες αλαργινές
που μες στη φλέβα ξαφνικά σας γιγαντώνει
η νοσταλγία και το πύρωμα του πόνου.
Πάλι με ΄γγίζει τ¨αλαφρό σας πέπλο
σα βρύση δροσερή τον οδοιπόρο
που τον λαβώνει τ¨άγιο μεσημέρι.
Μα τέλος η πομπή σας βασιλεύει
κι αραχνιασμένο με βοσκάει η λύπη
που θλιβερά μου ακινητεί τα μάτια.

Πηγές - Παραπομπές

1. Εκδόσεις "ΔΡΥΜΟΣ" (Πληροφορίες για όλα τα βιβλία του Μιχάλη Αναστασιάδη από τον εκδοτικό οίκο Δρυμός).
2. Κατάλογος OPAC εθνικής βιβλιοθήκης
3. Αρχείο και Βιβλιοθήκη΄Ενωσης Ελλήνων Λογοτεχνών